# Justa Montero Corominas

Justa Montero Corominas (Barcelona, 1955) és una històrica activista feminista i social des del 1974. Encara sota la dictadura va participar des de l'inici en les primeres grans cites –aleshores il·legals– del moviment feminista.
Antiga dirigent de la Lliga Comunista Revolucionària (LCR), va concórrer com a número 2 a la llista de la formació per a les eleccions municipals de 1979 a Madrid.
A Madrid va participar en la creació de l'Assemblea feminista, d'un Centre de Dones, de la Comissió pel dret a l'avortament i de la Coordinadora estatal d'organitzacions feministes. En aquesta darrera funció el 2008 va comparèixer en la Subcomissió del Congrés sobre l'avortament, convidada per Izquierda Unida i ERC. El 2012 es va mobilitzar contra l'aleshores ministre de justícia Alberto Ruiz-Gallardón i el seu projecte de reforma molt restrictiva de la llei sobre l'avortament. El 2014 va obtenir el Premi Aleas d'Esquerra Unida en la categoria de feminismes.
Escriu sobre drets sexuals i reproductius, avortament, violència masclista, prostitució, treball, la transició i la constitució del 78, la crisi democràtica, feminisme inclusiu: sexe, classe, ètnia i gènere, resistència feminista contra el neoliberalisme. Col·labora en periòdics digitals com Rebelion.org, InfoLibre o Diagonal.
El 2020, va rebre el Premi Menina del Ministeri d'Igualtat i la Delegació del Govern per a la Violència de Gènere per la seva tasca activista al llarg de tota la vida.

## Referències

* ↑ Sahuquillo, María R. «Feminismos de ayer y hoy» (en castellà). El País, 07-12-2015.
* ↑ Alfageme, Ana «El cambio tiene nombre de mujer» (en castellà). El País, 15-06-2017.
* ↑ Alías, María «Quiénes son las mujeres que organizan la huelga del 8-M». Voz Pópuli, 07-03-2019.
* ↑ Junta Electoral de Zona de Madrid: «Proclamación de candidaturas a elecciones locales que realiza esta Junta Electoral de Zona en orden a los Ayuntamientos de la misma, con expresión de los candidatos que la integran». Boletín Oficial de la Provincia de Madrid, Suplement al núm. 54, de 5 de març de 1979, pàg. 4-6.
* ↑ Moreno Fernández, Luis. Reformas de las políticas del bienestar de España.
* ↑ «Aborto. la coordinadora de organizaciones feministas informará a petición de erc e iu-icv en la subcomisión sobre el aborto - EcoDiario.es» (en castellà). Eco Diario, 30-10-2008.
* ↑ Cabrera, Elena «“Gallardón ha lanzado una declaración de guerra a las mujeres”» (en castellà). El Diario, 28-09-2012.
* ↑ «Entrega de premios ALEAS IU» (en castellà). Izquierda Unida, 13-12-2014. Arxivat de l'original el 2017-08-11. [Consulta: 11 agost 2017].
* ↑ «Acabar con la violencia machista». Diagonal, 07-11-2015.
* ↑ «La lucha feminista en la transición» (en castellà). InfoLibre, 02-10-2014., amb Marí José Belbel
* ↑ «Justa Montero Corominas. 2000 - 2015». Dialnet. [Consulta: 27 agost 2017].
* ↑ Bermúdez, Mar. «L'advocada Carla Vall rep el premi del Menina 2022 en justícia feminista». Principal, 21-11-2022. [Consulta: 18 abril 2024].

## Enllaços externs

* Abasolo, Olga «Entrevista a Justa Montero: «La crisis es de tal crudeza que lo ha movido todo, también en el feminismo»» (pdf) (en castellà). Boletín Ecos, pàg. 1-5. ISSN: 1989-8495.
* «Assemblea Feminista Madrid».
* Entrevista a Justa Montero. Converses: Justa Montero. Militant feminista històrica